Diari Oficial de la Generalitat Valenciana


Sumari del DOGV 4718, del 24-03-2004 (2004/2097)

Informació pública de l'acceptació de la delegació de les sol·licituds de compensació de les pèrdues derivades de la reforma de l'impost d'activitats econòmiques corresponents a 2003.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   4718

Data del DOGV
:   24-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2097


Data del document
:   20-02-2004

Organisme emissor
:   Diputacio Provincial d'Alacant

Tipus de document
:   Resolució

Descriptors 

:   * impost sobre activitats professionals
    * delegació de poders
    * administració local
    * impost local

Informació pública de l'acceptació de la delegació de les sol·licituds de compensació de les pèrdues derivades de la reforma de l'impost d'activitats econòmiques corresponents a 2003. [2004/Q2097]
  
La Diputació Provincial d'Alacant, en la sessió plenària de data 15 de gener de 2004, va adoptar, entre altres, l'acord relatiu a l'acceptació de la delegació de la sol·licitud de la compensació a favor de cada ens local per la pèrdua d'ingressos derivada de la reforma de l'impost d'activitats econòmiques, la redacció de la qual és la següent:
  
Primer
  
Acceptar la delegació en la Diputació d'Alacant, per al seu exercici a través de Suma, Gestió Tributària, Diputació d'Alacant, de les sol·licituds de compensació de les pèrdues derivades de la reforma de l'impost d'activitats econòmiques corresponents a 2003 que s'efectue mitjançant acord plenari dels ajuntaments de la província d'acord amb el següent text, en la seua part dispositiva:
  
Primer. Delegar, de conformitat amb l'establit en l'apartat 2 de l'Orde del Ministeri d'Hisenda 3.154/2003, de 12 de novembre, per la qual s'establix el termini de remissió d'informació per al càlcul de la liquidació definitiva de la compensació a favor de les entitats locals per la pèrdua d'ingressos derivada de la reforma de l'impost d'activitats econòmiques, en la Diputació d'Alacant per al seu exercici per Suma, Gestió Tributària, la facultat per a sol·licitar la compensació davant el Ministeri d'Hisenda de la pèrdua d'ingressos corresponents a 2003 de l'impost d'activitats econòmiques.
  
Segon. Facultar al titular de l'alcaldia presidència d'este ajuntament la firma de tots els documents que calga per a portar a efecte este acord.
  
Segon
  
Facultar el president de la Diputació Provincial, José Joaquín Ripoll Serrano o a qui legalment el substituïsca, per a l'acceptació, en els termes assenyalats en el punt primer del present acord, de les delegacions de les quals els acords plenaris dels respectius ajuntaments es reben en esta Diputació Provincial, informant-ne al Ple.
  
Tercer
  
La Diputació Provincial assumirà la publicació de la delegació en el Butlletí Oficial de la Província d'Alacant i en el Diari Oficial de la Generalitat Valenciana perquè se'n prenga coneixement general.
  
Cosa que es publica perquè se'n prenga coneixement general.